ועדת החוקה, חוק ומשפט, כנסת 17, פרוטוקול מספר 174, 2007-03-26 11:00

מנחם בן-ששון: אנחנו עוסקים בתקנות חובת מכרזים.

מנחם בן-ששון: התקנות "מובאות לאישור ועדת החוקה, חוק ומשפט- - - כל תאגיד מממשלתי, מועצה דתית וקופת חום, לא יתקשרו בחוזה לביצוע עסקה בן או במקרקעין, או לביצוע עבודה, או לרכישת שירותים, אלא על פי מכרז פומבי הנותן לכל אדם הזדמנות שווה להשתתף בו".

מנחם בן-ששון: רוב היושבים פה בקיאים היטב בתקנות, אנחנו עוסקים בדרישה לשמאות של שמאי ממשלתי, אבל עם אפשרות להרחיב את המסגרת הזאת ולתת היתר גם לשמאים מתוך המאגר.

מנחם בן-ששון: אני לא רוצה לחזור על ההבהרות שקיבלתי מהיועצת המשפטית של הוועדה, שקיבלה ממשרד המשפטים, אלא אם כן את רוצה, או מישהו אחר רוצה, לדבר על ההבהרות.

מנחם בן-ששון: אם לא, אני רוצה לאשר את התקנות.

אלדר דוכן: פנו אנו ממינהל מקרקעי ישראל וממשרד המשפטים, לאור העומס שמוטל על שמאי ממשלתי, לאפשר לבצע שומות, כנדרש בתקנות חובת המכרזים, שומות שמתייחסות לערכי קרקע, לא באמצעות עובד מדינה דווקא, אלא באמצעות שמאי שנבחר במכרז שפורסם כדין.

אלדר דוכן: זה נראה לנו הגיוני.

אלדר דוכן: המכרז בגיבוי המקצועי של משרד המשפטים, השמאי הממשלתי, מינהל מקרקעי ישראל, כולם היו שותפים.

מנחם בן-ששון: יש לכם מאגר של 225 שמות, והמכרז אושר על ידי הלכה משפטית שהיתה – לשכת שמאי מקרקעין נגד משרד המשפטים.

מנחם בן-ששון: לכן, מכל הכיוונים, נראה לפחות, אחרי שקראתי את חומר הרקע, שאנחנו יכום כוועדה לאשר.

מנחם בן-ששון: האם יש מישהו שרוצה לערער?

מנחם בן-ששון: אין.

מנחם בן-ששון: מי בעד, ירים את ידו.

מנחם בן-ששון: מי נגד?

מנחם בן-ששון: אין.

מנחם בן-ששון: הצבעה בעד התקנות – פה אחד.

מנחם בן-ששון: אושרו תקנות חובת המכרזים (תיקון), התשס"ז-2007

מנחם בן-ששון: התקנות אושרו פה אחד.

מנחם בן-ששון: חברים, תודה רבה.

מנחם בן-ששון: חג שמח ומבורך.